Diari Oficial de la Generalitat Valenciana


Sumari del DOGV 9400, del 08-08-2022 (2022/7510)

RESOLUCIÓ número 656 de 3 d'agost de 2022, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeix, pel sistema de lliure designació, el lloc de treball de naturalesa funcionarial número 2, cap d'Àrea d'Administració, Recursos Humans i Gestió Econòmica. Convocatòria número LD 1/2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9400

Data del DOGV
:   08-08-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/7510


Data del document
:   03-08-2022

Organisme emissor
:   Agència de Prevenció i Lluita contra el Frau i la Corrupció de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Agència de Prevenció i Lluita contra el Frau i la Corrupció de la Comunitat Valenciana
    * funcionari

RESOLUCIÓ número 656 de 3 d'agost de 2022, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es proveeix, pel sistema de lliure designació, el lloc de treball de naturalesa funcionarial número 2, cap d'Àrea d'Administració, Recursos Humans i Gestió Econòmica. Convocatòria número LD 1/2022. [2022/7510]  
  
Vista Resolució número 588/2022, de 6 de juliol, del director de l'Agència de Prevenció i Lluita contra el Frau i la Corrupció de la Comunitat Valenciana, per la qual es convoca la provisió, pel sistema de lliure designació, del lloc de treball vacant de naturalesa funcionarial número 2, cap d'àrea d'Administració, Recursos Humans i Gestió Econòmica i s'aproven les bases que regeixen la convocatòria número LD 1/2022 (DOGV 9382, 13.07.2022).  
Vist l'informe de data 28 de juliol de 2022, sobre el compliment dels requisits exigits per part de les cinc persones participants en l'esmentada convocatòria.  
Vist l'informe de data 3 d'agost de 2022, amb base en la motivació dels mèrits al·legats, la fase d'entrevista, i les habilitats, actituds i aptituds de les persones aspirants, es considera que la candidata idònia és María José Cervera Pérez, funcionària amb més de vint-i-cinc anys d'experiència professional, especialment en el desenvolupament de funcions que són pròpies de les àrees d'administració, contractació, recursos humans i gestió econòmica. Actualment, ve així mateix desenvolupant funcions directives multidisciplinàries que afecten aquestes àrees, així com a la gestió pressupostària.  
Igualment, ha demostrat en el desenvolupament de l'entrevista el millor coneixement de l'Agència Valenciana Antifrau, amb una gran motivació al lloc al qual opta, destacant els seus valors ètics i de bona gestió en les administracions públiques, habilitats, actituds i aptituds, que han sigut superiors a la resta de les persones participants en aquesta convocatòria.  
De conformitat amb el que es disposa en els articles 110 i 115 de la Llei 4/2021, de 16 d'abril, de la Generalitat, de la funció pública valenciana, i fent ús de les funcions atribuïdes en la Llei 11/2016, de 28 de novembre, de la Generalitat, de l'Agència de Prevenció i Lluita contra el Frau i la Corrupció de la Comunitat Valenciana, i en l'article 13.1.d del Reglament de funcionament i règim interior de 27 de juny de 2019, de l'Agència (DOGV 8582, 02.07.2019), resolc:  
  
Primer  
Nomenar María José Cervera Pérez, amb DNI \*\*\*\*714\*\*, funcionària de carrera, de la Generalitat Valenciana, grup A, subgrup A1, cap d'Àrea d'Administració, Recursos Humans i Gestió Econòmica, lloc de treball número 2, subgrup A1, complement de destí 30 i complement específic E050.  
La presa de possessió en el lloc per al qual ha sigut nomenada es produirà amb efectes de 5 de setembre de 2022.  
  
Segon  
Ordenar la publicació d'aquesta resolució en el Diari Oficial de la Generalitat Valenciana i en el Butlletí Oficial de les Corts Valencianes.  
Contra la present resolució, que posa fi a la via administrativa, es podrà interposar potestativament recurs de reposició davant del mateix òrgan que l'ha dictada, en el termini d'un mes a comptar des de l'endemà de la seua publicació d'acord amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé recurs contenciós administratiu davant el jutjat contenciós administratiu, en el termini de dos mesos, de conformitat amb el que s'estableix en els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altra acció que s'estime procedent.  
  
València, 3 d'agost de 2022.- El director de l'Agència de Prevenció i Lluita contra el Frau i la Corrupció de la Comunitat Valenciana: Joan A. Llinares Gómez.